CELEX: 62010CO0199
Language: fi
Date: 2010-11-22 00:00:00
Title: Unionin tuomioistuimen määräys (viides jaosto) 22 päivänä marraskuuta 2010.#Secilpar - Sociedade Unipessoal SL vastaan Fazenda Pública.#Ennakkoratkaisupyyntö: Supremo Tribunal Administrativo - Portugali.#Työjärjestyksen 104 artiklan 3 kohdan ensimmäinen alakohta - EY 56 ja EY 58 artikla - Osinkojen verotus - Lähdevero - Kansallinen verolainsäädäntö, jonka mukaan maassa asuville yhtiöille maksetut osingot vapautetaan verosta.#Asia C-199/10.

Unionin tuomioistuimen määräys (viides jaosto) 22.11.2010 – Selipar – Sociedade Unipessoal vastaan Fazenda Pública
      (asia C‑199/10)
      Työjärjestyksen 104 artiklan 3 kohdan ensimmäinen alakohta – EY 56 ja EY 58 artikla – Osinkojen verotus – Lähdeveron kantaminen – Kansallinen verolainsäädäntö, jonka mukaan maassa asuville yhtiöille maksetut osingot vapautetaan verosta
      1.                     Yhteisön oikeus – Periaatteet – Yhdenvertainen kohtelu – Kansalaisuuteen perustuva syrjintä – EY 12 artiklan sekä EY 43 ja
            EY 56 artiklan välinen suhde (EY 12, EY 43 ja EY 56 artikla) (ks. 23 ja 24 kohta)
      2.                     Pääomien vapaa liikkuvuus – Rajoitukset – Verolainsäädäntö – Yhtiövero – Osinkojen verotus (EY 56 ja EY 58 artikla) (ks. 36–38,
            40, 41 ja 43 kohta sekä tuomiolauselma)
      Aihe 
      
         
               Ennakkoratkaisupyyntö – Supremo Tribunal Administrativo – Kansallisen verolainsäädännön, joka koskee maassa asuvan yhtiön
                  sellaiselle ulkomailla asuvalle yhtiölle jakamien osinkojen verotusta, joka omistaa osinkoa jakavan yhtiön osakkuuksista alle
                  25 prosenttia, yhteensoveltuvuus EY 12, EY 43 ja EY 56 artiklan sekä EY 58 artiklan 3 kohdan (joista on tullut SEUT 18, SEUT
                  49 ja SEUT 63 artikla sekä SEUT 65 artiklan 3 kohta) sekä eri jäsenvaltioissa sijaitseviin emo- ja tytäryhtiöihin sovellettavasta
                  yhteisestä verojärjestelmästä 23.7.1990 annetun neuvoston direktiivin 90/435/ETY (EYVL L 225, s. 6) 5 artiklan 1 kohdan kanssa
                  – Kahden kyseessä olevan valtion välillä tehdyn kaksinkertaista verotusta koskevan sopimuksen mukainen 15 prosentin suuruinen
                  lähdevero – Maassa asuville yhtiöille maksettujen osinkojen vapauttaminen verosta
               
            Ratkaisu 
      EY 56 ja EY 58 artiklaa on tulkittava niin, että ne ovat esteenä verojärjestelmälle, joka johtuu sellaisesta kahden jäsenvaltion
         välisestä kaksinkertaisen verotuksen välttämiseksi tehdystä sopimuksesta, jonka mukaan jäsenvaltioon sijoittautuneen yhtiön
         toiseen jäsenvaltioon sijoittautuneelle yhtiölle maksamista osingoista on kannettava 15 prosentin suuruinen lähdevero, vaikka
         ensin mainitun jäsenvaltion kansallisessa lainsäädännössä vapautetaan maassa asuvalle yhtiölle maksetut osingot kyseisestä
         verosta. Asia olisi toisin ainoastaan siinä tapauksessa, että lähdevero voitaisiin vähentää toisessa jäsenvaltiossa maksettavasta
         verosta siihen määrään asti, joka vastaa eroa verokohtelussa. Ennakkoratkaisua pyytäneen tuomioistuimen asiana on tutkia se,
         kumoutuuko tällainen erilainen kohtelu Portugalin tasavallan ja Espanjan kuningaskunnan välillä kaksinkertaisen verotuksen
         välttämiseksi ja veronkierron estämiseksi tuloverojen alalla 26.10.1993 tehdyn sopimuksen määräysten soveltamisella.